CELEX: 62007CA0567
Language: el
Date: 2009-10-01 00:00:00
Title: Υπόθεση C-567/07: Απόφαση του Δικαστηρίου (πρώτο τμήμα) της 1ης Οκτωβρίου 2009 [αίτηση του Raad van State (Κάτω Χώρες) για την έκδοση προδικαστικής αποφάσεως] — Minister voor Wonen, Wijken en Integratie κατά Woningstichting Sint Servatius (Ελεύθερη κυκλοφορία των κεφαλαίων — Άρθρο 56 ΕΚ — Περιορισμοί — Δικαιολογητικός λόγος — Πολιτική λαϊκής στέγης — Υπηρεσίες γενικού οικονομικού συμφέροντος)

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/6
            
         Απόφαση του Δικαστηρίου (πρώτο τμήμα) της 1ης Οκτωβρίου 2009 [αίτηση του Raad van State (Κάτω Χώρες) για την έκδοση προδικαστικής αποφάσεως] — Minister voor Wonen, Wijken en Integratie κατά Woningstichting Sint Servatius
   (Υπόθεση C-567/07) (1)
   
   (Ελεύθερη κυκλοφορία των κεφαλαίων - Άρθρο 56 ΕΚ - Περιορισμοί - Δικαιολογητικός λόγος - Πολιτική λαϊκής στέγης - Υπηρεσίες γενικού οικονομικού συμφέροντος)
   2009/C 282/09
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   Minister voor Wonen, Wijken en Integratie
   
      κατά
   
   Woningstichting Sint Servatius
   
      Αντικείμενο
   
   Αίτηση για την έκδοση προδικαστικής αποφάσεως — Raad van State — Ερμηνεία των άρθρων 56, 58, 86, παράγραφος 2, 87 και 88 ΕΚ — Εθνική νομοθετική ρύθμιση απαγορεύουσα, ελλείψει προηγούμενης άδειας του αρμόδιου υπουργού, την άσκηση διασυνοριακών δραστηριοτήτων εκ μέρους επιχειρήσεως στην οποία έχει δια νόμου ανατεθεί η αποστολή να δραστηριοποιείται στο πλαίσιο της οικιστικής πολιτικής του οικείου κράτους — Οικιστική πολιτική και γενικό συμφέρον
   
      Διατακτικό
   
   Το άρθρο 56 ΕΚ έχει την έννοια ότι εθνική ρύθμιση, όπως αυτή της κύριας δίκης, η οποία εξαρτά την άσκηση διασυνοριακών δραστηριοτήτων εγκεκριμένων φορέων στον τομέα της λαϊκής στέγης, κατά την έννοια του άρθρου 70, παράγραφος 1, του νόμου περί οικισμού (Woningwet), από προηγούμενη διοικητική άδεια αντίκειται σε αυτό, καθόσον μια τέτοια ρύθμιση δεν βασίζεται σε κριτήρια αντικειμενικά, μη εισάγοντα διακρίσεις και εκ των προτέρων γνωστά, δυνάμενα να πλαισιώσουν επαρκώς την άσκηση από τις εθνικές αρχές της διακριτικής τους ευχέρειας, γεγονός που εναπόκειται στο αιτούν δικαστήριο να εξακριβώσει.
   
      (1)  ΕΕ C 64 της 8.3.2008.